Document ID: /roh_data/filtered/fineweb-2-filterrobots_roh.jsonl.gz/1569

Rinforzadas vegnan las Rumantschas da Gianna Klucker ch’ha giugà la stagiun passada en cun in’equipa da College en ils Stadis Uni da l’America.
Ils Rumantschs per la terza giada cun il medem trenader
Sco gia a las duas emprimas Europeadas en Surselva ed en la Lausitz en Germania è era questa giada Eros Bonolini il scheftrenader dals Rumantschs. Ina gronda part dals giugaders che Bonolini ha pudì recrutar dattan en la secunda liga cun Schluein Glion, in dat a Cuira, il rest tar divers clubs da la Surselva. Giugaders da l’Engiadina ni dal Surmeir haja el betg pudì motivar deplorescha Bonolini. Da la qualitad da ses giugaders è Bonolini dentant persvadì. Probabel saja quai la pli ferma equipa Rumantscha da tut il temps a l’Europeada.
Europeada en il territori tudestg e ladin dal Tirol dal sid
La terza Europeada vegn dada en 8 divers lieus dal Tirol dal sid. En la Val de Puster ed en la Val Badia. Las duas equipas Rumantschas prendan dimora a San Martin de Tor en la Val Badia, in lieu nua ch’ì vegn discurrì ladin da las Dolomitas.
30 equipas sa mesiran durant in’emna
24 equipas dad umens e 6 equipas da dunnas èn a l’Europeada, il turnier da ballape da las minoritads linguisticas da l’Europa. Ils emprims gieus da gruppa èn dumengia, ils 19 da zercladur. Gievgia cumenzan ils quartfinals. Ils finals èn lura sonda, ils 25 da zercladur.